เนื่องจากเปนคนที่ใช้งานข้อมือหนักมากทั้งยกจับสิ่งของ และยกเวทออกกำลังกายหนักๆ ฉีดยา โรคปลอกหุ้มเอ๋นอักเสบมาแล้ว 2 ครั้ง ตอนนี้มีแนวโน้มว่าตะกลับมาเจ็บ อยากทราบว่าถ้าผ่าตัดแล้ว ข้อมือจะกลับมาใช้งานได้ตามเดิม แบบปกติมั้ยครับ ยังสามารถยกของหนักๆได้มั้ย ใช้งานได้เต็ม 100 เปอเซนแบบเดิมมั้ยครับ
สวัสดีค่ะ ปลอกหุ้มเอ็นข้อมืออักเสบนั้นเป็นการอักเสบของปลอกหุ้มเส้นเอ็นนิ้วหัวแม่มือ บริเวณข้อมือ ทำให้เกิดการบวมและหนาตัวของปลอกหุ้มเส้นเอ็น ซึ่งจะไปกดเบียดเส้นเอ็นของนิ้วหัวแม่มือ ทำให้มีอาการเจ็บปวดบริเวณข้อมือด้านข้างหัวแม่มือ อาการปวดจะเป็นมากขึ้นเมื่อกำมือ บิดข้อมือ หรือยกของ มักพบในผู้หญิงอายุ 30-50ปี หญิงตั้งครรภ์ ผู้ป่วยเบาหวาน ผู้ป่วยโรครูมาตอยด์การรักษาเบื้องต้นคือการใช้ยาแก้ปวด ปรับเปลี่ยนพฤติกรรม ไม่ไปกดทับบริเวณดังกล่าว หากการใช้ยาและปรับพฤติกรรมไม่ได้ผล อาจมีข้อบ่งชี้ในการผ่าตัด ซึ่งหลังผ่าตัด ผลจะเป็นอย่างไรนั้นขึ้นกับหลายปัจจัยเช่นลักษณะความรุนแรงของโรคเดิม และการผ่าตัดไม่ได้มีภาวะแทรกซ้อนอะไร ส่วนใหญ่แล้วหลังผ่าตัดก็ยังต้องพักและปรับพฤติกรรมการใช้งานต่อไป อาจจะยังไม่ได้ยกของหนักๆได้ 100% ทันที ต้องค่อยๆทำการฟื้นฟูค่ะ